Jääkiekon maailmanmestaruuskilpailut 2025

**Jääkiekon maailman­mestaruus­kilpailut 2025** järjestettiin Tukholmassa, Ruotsissa ja Herningissä, Tanskassa 9.–25. toukokuuta 2025. Mestaruuden voitti Yhdysvallat.

Alustava päätös järjestäjistä tehtiin vuonna 2018 järjestetyssä Kansainvälisen jääkiekkoliiton IIHF:n kongressissa Maltalla. Virallisesti päätöksestä ilmoitettiin toukokuussa 2019 IIHF:n vuotuisessa kongressissa Slovakiassa järjestettyjen maailmanmestaruuskilpailujen aikana. 24. toukokuuta 2019 ilmoitettiin, että Tanska järjestää osan turnauksesta.

Turnauksen alkusarjassa nähtiin historiallinen tilanne, kun kaksi veljestä pelasi vastakkain, nimittäin Suomen Eeli Tolvanen ja Itävallan Atte Tolvanen. Tämä oli ensimmäinen kerta maailmanmestaruuskilpailujen historiassa, kun tällaisessa tilanteessa kenttäpelaaja ja maalivahti pelasivat vastakkain ja kaiken kaikkiaan toinen tilanne. Aikaisemmin näin on käynyt Tšekin Robert Reichelin ja Saksan Martin Reichelin välillä, jotka ovat molemmat kenttäpelaajia. Myöhemmin Teuvo Teräväinen sivusi MM-ennätystä antamalla kuusi maaliin johtanutta syöttöä, ottelussa Sloveniaa vastaan. Aikaisemmin tähän oli kyennyt vain Tšekkoslovakian Jiří Holík vuoden 1973 kisoissa.

Turnauksen aikana Sveitsin Andres Ambühlista tuli MM-kilpailujen historian vanhin pelaaja, joka on tehnyt hattutempun. Hän ylsi saavutukseensa 41-vuotiaana alkusarjan ottelussa Unkaria vastaan, mikä päättyi Sveitsin hyväksi maalein 10–0.

Puolivälierissä isäntämaan Tanskan joukkue pudotti sensaatiomaisesti Kanadan jatkosta. Kanada siirtyi ottelun kolmannen erän alussa johtoon, mutta Tanska tasoitti pelin reilut kaksi minuuttia ennen varsinaisen peliajan loppumista Nikolaj Ehlersin maalilla. Tanskan voittomaalin teki Nick Olesen vain 49 sekuntia ennen kolmannen erän päättymistä. Näin Tanska eteni ensimmäistä kertaa mitalipeleihin, vaikka Kanadalla oli turnauksessa yksi parhaimmista joukkueistaan pitkään aikaan. Mukana olivat muun muassa NHL-tähdet Sidney Crosby ja Nathan MacKinnon. Sveitsi kuitenkin pudotti Tanskan välierässä maalein 7–0, joten Sveitsi eteni loppuotteluun, kuten myös vuonna 2024. Loppuottelupari oli historiallinen: Sveitsi vastaan Yhdysvallat. Yhdysvallat ei ollut pelannut ennen loppuottelussa nykymuotoisella sarjajärjestelmällä, vaikka Yhdysvalloilla oli kaksi kultaa, vuosilta 1933 ja 1960, eikä Sveitsi ollut saavuttanut kultaa. Yhdysvallat nousi maailmanmestariksi 65 vuoden tauon jälkeen maalein 1–0, kun Tage Thompson teki voittomaalin jatkoerässä. Myös Tanska pääsi ensimmäistä kertaa pronssipeliin, jossa Ruotsi voitti sen maalein 6–2.  

## Otteluareenat

## Joukkueet

;Lohko A (Tukholma)
* (1)
* (3)
* (7)
* (9)
* (10)
* (13)
* (14)
* (19)

;Lohko B (Herning)
* (4)
* (5)
* (6)
* (8)
* (11)
* (12)
* (15)
* (18)
Lähde: 

Tukholman vastuulla oli järjestää toinen alkusarjan lohkoista, kaksi puolivälieräottelua, molemmat välierät sekä mitalipelit, kun taas Herningin vastuulla oli järjestää toinen alkusarjan lohkoista ja loput puolivälieräottelut.

Venäjän maajoukkue oli suljettu kisoista, koska maa hyökkäsi Ukrainaan.

## Turnauksen tuomaristo
Turnauksen tuomaristoon kuuluu 16 päätuomaria ja 16 linjatuomaria. 

;Päätuomarit
*  Andris Ansons 
*  Tobias Björk
*  Riku Brander
*  Michael Campbell
*  Mads Frandsen
*  Christoffer Holm
*  Mikael Holm
*  Jan Hribik
*  Mikko Kaukokari
*  Mike Langin
*  Sean MacFarlane
*  Christian Ofner
*  Andre Schnader 
*  Peter Stano
*  Michael Tscherrig
*  Kristian Vikman

;Linjatuomarit
*  Albert Ankerstjerne
*  Danny Deresford 
*  Nick Briganti
*  Jake Davis
*  Oto Durmis
*  Shane Gustafson
*  Onni Hautamäki
*  Daniel Hynek
*  Patrick Laguzov 
*  Ludvig Lundgren
*  Tommi Niittylä
*  Anders Nyqvist
*  Jiri Ondracek
*  Dominik Schlegel
*  Tarrington Wyonzek
*  Dāvis Zunde

## Alkusarja
### Lohko A (Tukholma)

### Lohko B (Herning)

## Pudotuspelit
### Alkulohkosijoitukset
Joukkueet sijoitettiin uudestaan välieriin niin, että toisessa välierässä parhaimmin alkulohkoissa menestynyt joukkue kohtasi heikoimmin menestyneen ja toisessa kakkonen kohtasi kolmosen. Ehdot, joilla lohkomenestys määriteltiin: 

# lohkosijoitus
# pisteet
# maaliero
# tehdyt maalit
# sijoittelu ennen turnausta

Sijoitukset ennen puolivälieriä taulukkomuodossa:

### Turnauskaavio
Välieräparit määräytyivät joukkueiden alkulohkomenestyksen mukaan.

### Puolivälierät

### Välierät

### Pronssiottelu

### Loppuottelu

## Lopputulokset

## Palkinnot
* Johtajiston valitsemat parhaat pelaajat:
** Paras maalivahti:  Leonardo Genoni
** Paras puolustaja:  Zach Werenski
** Paras hyökkääjä:  David Pastrňák
* Median tähtikentällinen:
** Maalivahti:  Leonardo Genoni
** Puolustajat:  Zach Werenski,  Dean Kukan
** Hyökkääjät:  David Pastrňák,  Elias Lindholm,  Nick Olesen
** Arvokkain pelaaja:  Leonardo Genoni
Lähde: 

## Televisiointi Suomessa

Turnauksen kaikki ottelut näkyivät maksullisilta V Sportin kanavilta sekä Viaplay -suoratoistopalvelusta, jonka lisäksi kaikki Suomen ottelut, välierät ja mitalipelit näkyivät ilmaisena MTV3-kanavalta, jossa ne selosti viimeistä kertaa 30 vuotta selostajana toiminut Antero Mertaranta, sekä maksullisena MTV Katsomo+ -suoratoistopalvelusta.

## Lähteet